Ducau de Benavent

O ducau de Benavent estió o territorio controlau por os longobardos situau mes a lo sud en a Italia medieval. Yera centrau en a ciudat de Benavent. En la practica estió un territorio independient d'o Reino d'os Longobardos, de fueras d'os reinaus dende uGrimoals dica Liutprand.

O ducau fue fundau en 576, encara que d'alcuerdo con atras fuents os longobardos i poderban haber plega arredol de 590. O primer duque estió Zotto y encara que rindió sumisión a los estaus d'o norte, fue succediu por o suyo sobrín Arechis y lo cargo se convertió en hereditario.

En os suyos primers anyos, o ducau s'expandió territorialment en territorio de l'Imperio Bizantín, prenendo Capua y Crotona, encara que no consiguió fer-se con Nápols. O duque de Benavent, Grimoaldo, se fació con o trono d'o reino longobardo en 662 iniciando una dinastía benaventiana de curta duración en ixe reino. En 663 a ciudat fue asitiada por os bizantins de l'emperador Costancio II pero fue esfendida por o suyo rei, Romualdo I que amés consiguió destruir a flota bizantina. En l'anyo 680 os dos firmoron un tractau de paz. Alavez o principal enemigo estió o mesmo Reino d'os Longobardos d'o norte. Liutprand intervinió a sobén en o ducau pa imposar os suyos candidatos a duque, En l'anyo 758 Desiderio d'Istria prenió o ducau por poco tiempo, pero a conquiesta d'o reino longobardo por parte de Carlos Magno en 774 posó fin a estas disputas pa cutio.

En o Libro d'el Trasoro lo mencionan en relación a la intervención de Carlos Magno en Italia a favor d'o Papa Adrián I:

Benavent
Categoría:Longobardos